**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԱՆՀԱՏ ԽՈՐՀՐԴԱՏՈՒԻ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկրորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ` Միասնական տեղեկատվական համակարգի (ՄՏՀ) համակարգերի ճարտարապետ**

**Հղում No.** (համաձայն Գնումների Պլանի**):** SPAP II C 3-5-21-A

ՀՀ Աշխատանքի և սոցիալական հարցերի նախարարությունը Համաշխարհային բանկի «Սոցիալական պաշտպանության վարչարարության երկրորդ» վարկային ծրագրի շրջանակում **«Միասնական տեղեկատվական համակարգի (ՄՏՀ) համակարգերի ճարտարապետ»-ի** հանձնարարականի իրականացման համար խորհրդատու ընտրելու նպատակով հայտարարում է անհատ խորհրդատուի ընտրության մրցույթ:

**Հանձնարարականի նպատակն է՝** Համակարգի ճարտարապետ վարձելու միջոցով իրականացնել ՄՏՀ-ի առանցք հանդիսացող սոցիալական ռեգիստրի նախագծմանը և վավերացմանը առնչվող աշխատանքներ:

Ծառայությունները նախատեսվում է իրականացնել **մոտ 4.5** ամսվա ընթացքում (մինչև 31.10.2023թ.):

*Խորհրդատուն պետք է իրականացնի հետևյալ աշխատանքները`*

1. Բարձր մակարդակով նախագծել և ծրագրել սոցիալական ռեգիստրի ճարտարապետությունը՝ հիմնված լավագույն փորձի վրա:
2. Պատրաստել տեխնիկական փաստաթղթեր, ճարտարապետությունը և տվյալների բազան դարձյալ լավագույն փորձի և առաջարկությունների հիման վրա:
3. Տրամադրել ծրագրային ապահովման, սարքավորումների և օգտվողների փոխազդեցությունների, ինտեգրումների և միջերեսների վերլուծություն:
4. Հետազոտել, նախագծել և առաջարկել մշակման լուծումներ, ինչպես նաև գտնել և գնահատել պոտենցիալ համակարգային լուծումները՝ սոցիալական ռեգիստրի հատուկ պահանջներին համապատասխանելու համար:
5. Համոզվել, որ համակարգը համապատասխանում է իրականացման, մասշտաբայնության և անվտանգության պահանջներին, մասնավորապես տվյալների գաղտնիության և պաշտպանության տեսանկյունից:
6. Մշակել և սպասարկել սոցիալական ռեգիստրի տվյալների համախմբումը/կուտակումը և վերլուծությունը:
7. Սահմանել համակարգի թարմացումները և պատրաստել այն հետագա ավելացմանը՝ առանց որևէ խոչընդոտի:
8. Մշակել տվյալների աղբյուրի, փոխակերպման և համախմբման տրամաբանության համալիր տեխնիկական նախագիծ՝ ապահովելով, որ բիզնես վերլուծության պահանջներն իրականացվեն:
9. Պլանավորել և մասնակցել թեստավորման և որակի ապահովման գործընթացներին՝ ապահովելով, որ սոցիալական ռեգիստրը գործի ըստ նախատեսվածի:

**Խորհրդատուն պետք է բավարարի հետևյալ որակավորման չափանիշներին և պետք է ունենա**

* + **Նվազագույն պահանջներ**. 5 տարվա փորձ որպես Ծրագրային ապահովման ինժեներ,
	+ 2 տարվա ախկին փորձ տեխնիկական ղեկավարի պաշտոնում, նախընտրելի է սոցիալական պաշտպանության ոլորտում,
	+ **Հիմնական իրավասության** **պահանջներ.** համապատասխան տեխնոլոգիական փաթեթին տիրապետող,
	+ Լրացուցիչ տեխնոլոգիական փաթեթի շրջանակների և դրանց կենսափուլի հիմնարար պատկերացում,
	+ Հարակից դիզայնի օրինաչափությունների և ծրագրավորման մեթոդոլոգիաների հիմնական իմացություն,
	+ HTTP արձանագրությունների/պրոտոկոլների իմացություն,
	+ Թույլտվության/վավերականացման շրջանակների և արձանագրությունների իմացություն,
	+ Աշխատանքային փորձ սերվերների և ծանրաբեռնվածության հավասարակշռման հետ,
	+ Տվյալների բազայի կառավարման համակարգերի գերազանց իմացություն՝ ինչպես SQL, այնպես էլ NoSQL հիման վրա,
	+ Տվյալների բազայի արագ և հուսալի ճարտարապետության ստեղծման փորձ,
	+ Front End-ի և Back End-ի հետ կապված տեխնոլոգիաների հիմնարար իմացություն,
	+ Աղբյուրի վերահսկման կառավարման համակարգերի և շարունակական ինտեգրման/տեղակայման միջավայրերի հետ աշխատելու փորձ,
	+ Ավտոմատացված և միավորային թեստավորման փորձ,
	+ Մեթոդաբանությունների արագաշարժ/agile մշակման փորձ,
	+ Վրիպազերծման, իրականացված աշխատանքի/կատարողականի պրոֆիլավորման և օպտիմալացման փորձ,
	+ Լուծումների, համակարգերի և գործընթացների բարելավման ուղիներ գտնելու ուժեղ նախաձեռնողականություն:

Վերը շարադրված պահանջներին համապատասխանող անհատ խորհրդատուները կարող են մինչև 2023 թվականի **հունիսի 15-ը, ժամը 18.00**-ն ներկայացնել հետաքրքրվածության գրություն և կենսագրական թերթիկ ստորև նշված հասցեով:

Հետաքրքրվածության հայտերը կարող են ներկայացվել նաև էլեկտրոնային փոստով՝

պրն. Վիգեն Անանյանին

Էլ. փոստ infospap@mlsa.am

ՀՀ Աշխատանքի և սոցիալական հարցերի նախարարություն

Սոցիալական պաշտպանության վարչարարության երկրորդ ծրագրի

համակարգման գրասենյակ

ՀՀ, ք. Երևան, Կառավարական տուն 3

Հեռախոս (037410) 541689